title: 2007/438/KE: Deċiżjoni tal-Kunsill tat- 18 ta’ Ġunju 2007 li temenda d-Deċiżjoni 2001/264/KE li tadotta r-regolamenti ta’ sigurtà tal-Kunsill

text:
                  26.6.2007

                  MT

                  Il-Ġurnal Uffiċjali ta’ l-Unjoni Ewropea

                  L 164/24

            DEĊIŻJONI TAL-KUNSILL
      tat-18 ta’ Ġunju 2007
      li temenda d-Deċiżjoni 2001/264/KE li tadotta r-regolamenti ta’ sigurtà tal-Kunsill
      (2007/438/KE)
      IL-KUNSILL TA’ L-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(3) tiegħu,
      Wara li kkunsidra d-Deċiżjoni tal-Kunsill 2006/683/KE, Euratom tal-15 ta’ Settembru 2006 li tadotta r-Regoli ta’ Proċedura tal-Kunsill (1), u b’mod partikolari l-Artikolu 24 tagħha,
      Billi:

                  (1)

                  L-Appendiċi 1 u 2 għar-Regolamenti ta’ Sigurtà tal-Kunsill ta’ l-Unjoni Ewropea annessi għad-Deċiżjoni tal-Kunsill 2001/264/KE tad-19 ta’ Marzu 2001 li tadotta r-regolamenti ta’ sigurtà tal-Kunsill (2) fihom lista ta’ l-awtoritajiet tas-sigurtà nazzjonali u tabella ta’ paragun inklużi klassifikazzjonijiet tas-Sigurtà nazzjonali, rispettivament. L-Appendiċi 1 u 2 għar-Regolamenti ta’ Sigurtà tal-Kunsill ta’ l-Unjoni Ewropea kienu modifikati l-aħħar bid-Deċiżjoni tal-Kunsill 2005/571/KE tat-12 ta’ Lulju 2005 li temenda d-Deċiżjoni 2001/264/KE (3).

                  (2)

                  Fil-25 ta’ April 2005, ir-Repubblika tal-Bulgarija u r-Rumanija ffirmaw it-Trattat li jikkonċerna l-adeżjoni tagħhom ma’ l-Unjoni Ewropea, li daħal fis-seħħ fl-1 ta’ Jannar 2007.

                  (3)

                  Skond l-Artikolu 2(2) tad-Deċiżjoni 2001/264/KE, l-Istati Membri għandhom jieħdu l-miżuri xierqa biex jiżguraw li, meta tiġi trattata informazzjoni klassifikata ta’ l-UE, ir-regolamenti ta’ sigurtà tal-Kunsill jiġu rrispettati.

                  (4)

                  Sabiex jiġi meħud kont ta’ l-adeżjoni tar-Repubblika tal-Bulgarija u r-Rumanija fl-Appendiċi msemmija fi Premessa (1), huwa għalhekk meħtieġ, mill-aspett tekniku, li tiġi emendata d-Deċiżjoni 2001/264/KE,

            ADOTTA DIN ID-DEĊIŻJONI:
      Artikolu 1
      Fid-Deċiżjoni 2001/264/KE, l-Appendiċi 1 u l-Appendiċi 2 għandhom jiġu sostitwiti bit-test li jidher fl-Anness għal din id-Deċiżjoni.
      Artikolu 2
      Din id-Deċiżjoni għandu jkollha effett mill-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

         Magħmul fil-Lussemburgu, 18 ta’ Ġunju 2007.

               Għall-Kunsill

               Il-President

            F.-W. STEINMEIER

         (1)  ĠU L 285, 16.10.2006, p. 47. Id-Deċiżjoni kif emendata l-aħħar bid-Deċiżjoni 2007/4/KE, Euratom (ĠU L 1, 4.1.2007, p. 9).

         (2)  ĠU L 101, 11.4.2001, p. 1. Id-Deċiżjoni kif emendata l-aħħar bid-Deċiżjoni 2005/952/KE (ĠU L 346, 29.12.2005, p. 18).

         (3)  ĠU L 193, 23.7.2005, p. 31.

         ANNESS
         “
               Appendiċi 1
               Lista ta’ awtoritajiet tas-sigurtà nazzjonali
               BELĠJU

                           Nationale veiligheidsoverheid/

                           Autorité nationale de sécurité

                           FOD Buitenlandse Zaken, Buitenlandse Handel en Ontwikkelingssamenwerking/SPF affaires étrangères, commerce extérieur et coopération au développement

                           Karmelietenstraat 15/Rue des Petits Carmes 15

                           B-1000 Brussel/B-1000 Bruxelles

                           Tel. secretariaat/secrétariat: (32-2) 501 45 42

                           Fax (32-2) 501 45 96

                     BULGARIJA

                           Държавна комисия по сигурността на информацията

                           ул. Ангел Кънчев 1

                           София 1000

                           България

                           Телефон: (359-2) 921 59 11

                           Факс: (359-2) 987 37 50

                           State Commission on Information Security

                           1 Angel Kanchev Str.

                           BG-1000 Sofia

                           Телефон: (359-2) 921 59 11

                           Факс: (359-2) 987 37 50

                     REPUBBLIKA ĊEKA

                           Národní bezpečnostní úřad

                           (National Security Authority)

                           Na Popelce 2/16

                           CZ-150 06 Praha 56

                           Tel.: (420) 257 28 33 35

                           Fax: (420) 257 28 31 10

                     DANIMARKA

                           Politiets Efterretningstjeneste

                           Klausdalsbrovej 1

                           DK-2860 Søborg

                           Telefon (45) 33 14 88 88

                           Fax (45) 33 43 01 90

                           Forsvarets Efterretningstjeneste

                           Kastellet 30

                           DK-2100 København Ø

                           Telefon (45) 33 32 55 66

                           Fax (45) 33 93 13 20

                     ĠERMANJA

                           Bundesministerium des Innern

                           Referat IS 4

                           Alt-Moabit 101 D

                           D-11014 Berlin

                           Telefon (49-1) 88 86 81 15 26

                           Fax (49-1) 888 68 15 15 26

                     ESTONJA

                           Estonian National Security Authority

                           Security Department

                           Ministry of Defence of the Republic of Estonia

                           Sakala 1

                           EE-15094 Tallinn

                           Tel: + 372/7170 077, + 372/7170 030

                           Faks: + 372/7170 213

                     GREĊJA

                           Γενικό Επιτελείο Εθνικής Αμύνης (ΓΕΕΘΑ)

                           Διακλαδική Διεύθυνση Στρατιωτικών Πληροφοριών (ΔΔΣΠ)

                           Διεύθυνση Ασφαλείας και Αντιπληροφοριών

                           ΣΤΓ 1020

                           Χολαργός — Αθήνα

                           Ελλάδα

                                          Τηλέφωνα:

                                          (30-210) 657 20 09 (ώρες γραφείου)
                                          (30-210) 657 20 10 (ώρες γραφείου)

                                          Φαξ

                                          (30-210) 642 64 32
                                          (30-210) 652 76 12

                           Hellenic National Defence General Staff (HNDGS)

                           Military Intelligence Sectoral Directorate

                           Security Counterintelligence Directorate

                           GR-STG 1020

                           Holargos — Athens

                                          Τηλέφωνα:

                                          (30-210) 657 20 09 (ώρες γραφείου)
                                          (30-210) 657 20 10 (ώρες γραφείου)

                                          Φαξ

                                          (30-210) 642 64 32
                                          (30-210) 652 76 12

                     SPANJA

                           Autoridad Nacional de Seguridad

                           Oficina Nacional de Seguridad

                           Avenida Padre Huidobro s/n

                           Carretera Nacional Radial VI, km 8,5

                           E-28023 Madrid

                                          Tel.

                                          (34) 913 72 57 07
                                          (34) 913 72 50 27

                           Fax (34) 913 72 58 08

                     FRANZA

                           Secrétariat général de la défense nationale

                           Service de sécurité de défense (SGDN/SSD)

                           51, boulevard de la Tour-Maubourg

                           F-75700 Paris 07 SP

                           Tél. (33) 171 75 81 77

                           Fax (33) 171 75 82 00

                     IRLANDA

                           National Security Authority

                           Department of Foreign Affairs

                           80 St Stephens Green

                           Dublin 2

                           Telephone: + 353-1-478 08 22

                           Fax + 353-1-478 14 84

                     ITALJA

                           Presidenza del Consiglio dei Ministri

                           Autorità Nazionale per la Sicurezza

                           Cesis III Reparto (UCSi)

                           Via di Santa Susanna, 15

                           I-1187 Roma

                           Tel. (39) 06 61 17 42 66

                           Fax (39) 06 488 52 73

                     ĊIPRU

                           Υπουργείο Άμυνας

                           Στρατιωτικό Επιτελείο του Υπουργού

                           Εθνική Αρχή Ασφάλειας (ΕΑΑ)

                           Υπουργείο Άμυνας

                           Λεωφόρος Εμμανουήλ Ροΐδη 4

                           1432 Λευκωσία

                           Κύπρος

                           Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                           Φαξ (357-22) 30 23 51

                           Ministry of Defence

                           Minister’s Military Staff

                           National Security Authority (NSA)

                           4 Emanuel Roidi street

                           CY-1432 Nicosia

                           Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                           Φαξ (357-22) 30 23 51

                     LATVJA

                           National Security Authority of Constitution Protection

                           Bureau of the Republic of Latvia

                           Miera iela 85 A

                           LV-1001 Rīga

                           Tālrunis: (371) 702 54 18

                           Fakss: (371) 702 54 54

                     LITWANJA

                           National Security Authority of the Republic of Lithuania

                           Gedimino pr. 40/1 LTL-2600 Vilnius

                           Telefonas: (370) 5 266 32 05

                           Faksas: (370) 5 266 32 00

                     LUSSEMBURGU

                           Autorité nationale de sécurité

                           Boîte postale 2379

                           L-1023 Luxembourg

                                          Tél.

                                          (352) 47 82 210 central
                                          (352) 47 82 253 direct

                           Fax (352) 47 82 243

                     UNGERIJA

                           Nemzeti Biztonsági Felügyelet

                           Pf.: 2

                           H-1357 Budapest

                           Telefon: (36-1) 346 96 52

                           Fax: (36-1) 346 96 58

                     MALTA

                           Ministeru tal-Ġustizzja u l-Affarijiet Interni

                           P.O. Box 146

                           MT-Valletta

                           Telefown: + 356/21 24 98 44

                           Fax + 356/25 69 53 21

                     OLANDA

                           Ministerie van Binnenlandse Zaken en Koninkrijksrelaties

                           Postbus 20010

                           NL-2500 EA Den Haag

                           Telefoon: + 31/70/320 44 00

                           Fax 31/70/320 07 33

                           Ministerie van Defensie

                           Beveiligingsautoriteit

                           Postbus 20701

                           NL-2500 ES Den Haag

                           Telefoon: + 31/70/318 70 60

                           Fax 31/70/318 75 22

                     AWSTRIJA

                           Informationssicherheitskommission

                           Bundeskanzleramt

                           Ballhausplatz 2

                           A-1014 Wien

                           Telefon (43-1) 531 15 25 94

                           Fax (43-1) 531 15 26 15

                     POLONJA

                           Agencja Bezpieczeństwa Wewnętrznego – ABW

                           Departament Ochrony Informacji Niejawnych

                           ul. Rakowiecka 2 A

                           00-993 Warszawa

                           Polska

                           Tel.: (48-22) 585 73 60

                           Faks: (48-22) 585 85 09

                           Służba Kontrwywiadu Wojskowego

                           Biuro Ochrony Informacji Niejawnych

                           ul. Oczki 1

                           02-007 Warszawa

                           Polska

                           Tel.: (48-22) 684 12 47

                           Faks: (48-22) 684 10 76

                     PORTUGALL

                           Presidência do Conselho de Ministros

                           Autoridade Nacional de Segurança

                           Avenida Ilha da Madeira, 1

                           P-1400-204 Lisboa

                           Tel.: (+351) 21 301 17 10

                           Fax: (+351) 21 303 17 11

                     RUMANIJA

                           Romanian ANS – ORNISS

                           Strada Mureș nr. 4

                           RO-012275 București

                           Telefon: (40-21) 224 58 30

                           Fax: (40-21) 224 07 14

                     SLOVENJA

                           Urad Vlade RS za varovanje tajnih podatkov

                           Gregorčičeva 27

                           SI-1000 Ljubljana

                           Tel. (386-1) 478 13 90

                           Faks (386-1) 478 13 99

                     SLOVAKKJA

                           Národný bezpečnostný úrad

                           (National Security Authority)

                           Budatínska 30

                           P.O. Box 16

                           850 07 Bratislava 57

                           Slovenská republika

                           Tel.: (421-2) 68 69 23 14

                           Fax: (421-2) 63 82 40 05

                     FINLANDJA

                           Kansallinen turvallisuusviranomainen

                           Ulkoasiainministeriö/Turvallisuusyksikkö

                           Kanavakatu 3 A

                           PL 176

                           FI-00161 Helsinki

                           P. (358-9) 16 05 55 10

                           F. (358-9) 16 05 55 16

                     ŻVEZJA

                           Utrikesdepartementet

                           SSSB

                           S-103 39 Stockholm

                           Telefon (46-8) 405 54 44

                           Fax (46-8) 723 11 76

                     RENJU UNIT

                           UK National Security Authority

                           PO Box 49359

                           GB-London SW1P 1LU

                           Telephone: + 44-020 7930 8768

                           Fax + 44-020 7821 8604

               Appendiċi 2
               Paragun tal-klassifikazzjonijiet ta’ sigurtà

                           EU Classification

                           Très secret UE/EU top secret

                           Secret UE

                           Confidentiel UE

                           Restreint UE

                           Belġju

                           Très Secret
                           Zeer Geheim

                           Secret
                           Geheim

                           Confidentiel
                           Vertrouwelijk

                           Diffusion restreinte
                           Beperkte Verspreiding

                           Bulgarija

                           Cтpoгo ceкретно

                           Ceкретно

                           Поверително

                           За служебно ползване

                           Repubblika Ċeka

                           Přísně tajné

                           Tajné

                           Důvěrné

                           Vyhrazené

                           Danimarka

                           Yderst hemmeligt

                           Hemmeligt

                           Fortroligt

                           Til tjenestebrug

                           Ġermanja

                           Streng geheim

                           Geheim

                           VS (1) — Vertraulich

                           VS — Nur für den Dienstgebrauch

                           Estonja

                           Täiesti salajane

                           Salajane

                           Konfidentsiaalne

                           Piiratud

                           Greċja

                           Άκρως Απόρρητο
                           Abr: ΑΑΠ

                           Απόρρητο
                           Abr: (ΑΠ)

                           Εμπιστευτικό
                           Αbr: (ΕΜ)

                           Περιορισμένης Χρήσης
                           Abr: (ΠΧ)

                           Spanja

                           Secreto

                           Reservado

                           Confidencial

                           Difusión Limitada

                           Franza

                           Très Secret Défense (2)

                           Secret Défense

                           Confidentiel Défense

                           Néant (3)

                           Irlanda

                           Top Secret

                           Secret

                           Confidential

                           Restricted

                           Italja

                           Segretissimo

                           Segreto

                           Riservatissimo

                           Riservato

                           Ċipru

                           Άκρως Απόρρητο
                           Αbr: (AΑΠ)

                           Απόρρητο
                           Αbr: (ΑΠ)

                           Εμπιστευτικό
                           Αbr: (ΕΜ)

                           Περιορισμένης Χρήσης
                           Αbr: (ΠΧ)

                           Latvja

                           Sevišķi slepeni

                           Slepeni

                           Konfidenciāli

                           Dienesta vajadzībām

                           Litwanja

                           Visiškai slaptai

                           Slaptai

                           Konfidencialiai

                           Riboto naudojimo

                           Lussemburgu

                           Très Secret Lux

                           Secret Lux

                           Confidentiel Lux

                           Restreint Lux

                           Ungerija

                           Szigorúan titkos!

                           Titkos!

                           Bizalmas!

                           Korlátozott terjesztésű!

                           Malta

                           L-Ghola Segretezza

                           Sigriet

                           Kunfidenzjali

                           Ristrett

                           Olanda

                           STG Zeer Geheim

                           STG Geheim

                           STG Confidentieel

                           Departementaalvertrouwelijk

                           Awstrija

                           Streng Geheim

                           Geheim

                           Vertraulich

                           Eingeschränkt

                           Polonja

                           Ściśle Tajne

                           Tajne

                           Poufne

                           Zastrzeżone

                           Portugall

                           Muito Secreto

                           Secreto

                           Confidencial

                           Reservado

                           Rumanija

                           Strict secret de importanță deosebită

                           Strict secret

                           Secret

                           Secret de serviciu

                           Slovenja

                           Strogo tajno

                           Tajno

                           Zaupno

                           Interno

                           Slovakkja

                           Prísne tajné

                           Tajné

                           Dôverné

                           Vyhradené

                           Finlandja

                           ERITTÄIN SALAINEN

                           SALAINEN

                           LUOTTAMUKSELLINEN

                           KÄYTTÖ RAJOITETTU

                           Żvezja

                           Kvalificerat hemlig

                           Hemlig

                           Hemlig

                           Hemlig

                           Renju Unit

                           Top Secret

                           Secret

                           Confidential

                           Restricted

                           Klassifikazzjoni NATO

                           Cosmic Top Secret

                           NATO Secret

                           NATO Confidential

                           NATO Restricted

                           Klassifikazzjoni WEU

                           Focal Top Secret

                           WEU Secret

                           WEU Confidential

                           WEU Restricted

                     ”

            (1)  Il-Ġermanja: VS = Verschlusssache

            (2)  Franza: il-klassifikazzjoni ‘Trés secret défense’, li tkopri kwistjonijiet ta’ prijorità governattiva, tista’ tinbidel biss bl-awtorizzazzjoni tal-Prim Ministru.

            (3)  Franza ma tużax il-kategorija ta’ klassifikazzjoni ‘DIFFUSION RESTREINTE’ fis-sistema nazzjonali. Franza titratta u tipproteġi d-dokumenti immarkati ‘RESTREINT UE’ skond il-liġijiet u r-regolamenti nazzjonali fis-seħħ, li ma humiex anqas stretti mid-dispożizzjonijiet tar-regolamenti tal-Kunsill dwar is-sigurtà.


title: 2009/333/KE: Deċiżjoni tal-Kummissjoni tal- 20 ta’ April 2009 dwar il-kontribut finanzjarju tal-Komunità għas-sena 2009 għall-kompjuterizzazzjoni tal-proċeduri veterinarji, is-sistema ta’ notifika ta’ mard tal-annimali, miżuri ta’ komunikazzjoni u studji u evalwazzjonijiet u dwar għotja diretta għall-OIE bbażata fuq l-Artikolu 168(1)(c) tar-Regolament (KE, Euratom) Nru 2342/2002

text:
               21.4.2009

               MT

               Il-Ġurnal Uffiċjali tal-Unjoni Ewropea

               L 101/18

         DEĊIŻJONI TAL-KUMMISSJONI
   tal-20 ta’ April 2009
   dwar il-kontribut finanzjarju tal-Komunità għas-sena 2009 għall-kompjuterizzazzjoni tal-proċeduri veterinarji, is-sistema ta’ notifika ta’ mard tal-annimali, miżuri ta’ komunikazzjoni u studji u evalwazzjonijiet u dwar għotja diretta għall-OIE bbażata fuq l-Artikolu 168(1)(c) tar-Regolament (KE, Euratom) Nru 2342/2002
   (2009/333/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u partikolarment l-Artikoli 17, 20, 37(2) u 37a(2) tagħha,
   Billi:

               (1)

               Id-Deċiżjoni 90/424/KEE tfassal il-proċeduri li jirregolaw il-kontribut finanzjarju Komunitarju lejn miżuri veterinarji speċifiċi, b’mod partikolari fir-rigward tal-politika ta’ tagħrif għal saħħet l-annimali, il-benessri tal-annimali u s-sikurezza fl-ikel, miżuri tekniċi u xjentifiċi u kontroll.

               (2)

               Skont l-Artikolu 16 tad-Deċiżjoni 90/424/KEE, il-Komunità għandha tagħmel kontribuzzjoni finanzjarja għat-twaqqif ta’ politika ta’ informazzjoni fil-qasam tas-saħħa u l-benessri tal-annimali u s-sikurezza fl-ikel fi prodotti li joriġinaw mill-annimali inkluż li jsiru studji neċessarji għat-tħejjija u l-iżvilupp ta’ leġiżlazzjoni fil-qasam tal-benessri tal-annimali.

               (3)

               Huwa għalhekk xieraq li l-Komunità tiffinanzja għas-sena 2009, studji, valutazzjonijiet u evalwazzjonijiet tal-impatt, u politika ta’ informazzjoni li jkopru l-oqsma tas-sikurezza tal-ikel, is-saħħa u l-benessri tal-annimali u ż-żooteknika. L-ammont massimu li għandu jiġi allokat għal dawn l-azzjonijiet għandu jkun speċifikat.

               (4)

               Għandu jitwettaq studju ta’ fattibilità dwar il-reviżjoni ġenerali tal-leġiżlazzjoni Komunitarja dwar il-benessri tal-annimali tal-irziezet u l-integrazzjoni ta’ indikaturi tal-benessri tal-annimali tal-irziezet fil-leġiżlazzjoni. Barra minn hekk, għandu jsir studju tal-evalwazzjoni tal-impatt dwar il-benessri tal-annimali matul it-trasport u l-qtil ta’ ħut tal-akkwakultura. Dawn l-istudji se jsostnu l-azzjonijiet identifikati fil-Pjan ta’ Azzjoni tal-Kommunità dwar il-Protezzjoni u l-Benessri tal-Annimali 2006-2010.

               (5)

               Il-Pjan ta’ Azzjoni tal-Komunità dwar il-Protezzjoni u l-Benessri tal-Annimali 2006-2010 (2) b’mod partikolari jipprevedi evalwazzjoni tal-progress kif ukoll programmar ta’ segwitu wara l-2010. Hemm għalhekk il-ħtieġa ta’ evalwazzjoni globali tal-politika Komunitarja dwar il-benessri tal-annimali qabel l-2010.

               (6)

               Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija ġdida li tikkonċerna s-Saħħa tal-Annimali għall-Unjoni Ewropea (2007-2013) fejn “il-prevenzjoni aħjar mill-kura” (3) tipprevedi l-iżvilupp tal-Liġi Ġenerali tal-UE dwar is-Saħħa tal-Annimali u qafas armonizzat tal-UE tal-kriterji għal responsabilità u skemi ta’ kondiviżjoni tal-ispejjeż. Għalhekk, għandu jitwettaq studju biex isostni l-evalwazzjoni tal-impatt tal-Liġi Ġenerali dwar is-Saħħa tal-Annimali u studju ta’ fattibilità għar-reviżjoni tad-Deċiżjoni 90/424/KEE.

               (7)

               L-istudji kollha minbarra l-istudju ta’ fattibilità għar-reviżjoni tad-Deċiżjoni 90/424/KEE huma suġġetti għal kuntratti speċifiċi taħt il-Kuntratt ta’ Qafas dwar l-Evalwazzjoni, l-Istima tal-Impatt u servizzi relatati Lott 3 (Katina tal-Ikel) tad-DG SANCO (li għalihom tnediet sejħa għall-offerti fl-2004. Dawn il-kuntratti speċifiċi għandhom jiġu ffirmati bejn il-Kummissjoni u l-kuntrattur magħżul kif definit fil-kuntratt ta’ qafas. Għandha tiġi mnedija fl-2009 sejħa għall-offerti sabiex jitwettaq l-istudju ta’ fattibilità għar-reviżjoni tad-Deċiżjoni 90/424/KEE.

               (8)

               L-Artikolu 37a(1)(b) tad-Deċiżjoni 90/424/KEE jistipula li jista’ jingħata kontribut finanzjarju Komunitarju għall-kompjuterizzazzjoni tal-proċeduri veterinarji relatati mal-akkomodazzjoni, il-ġestjoni u l-manutenzjoni ta’ sistemi veterinarji kompjuterizzati integrati, inklużi konnessjonijiet ma’ databases nazzjonali, fejn xieraq. Għalhekk għandu jingħata kontribut finanzjarju Komunitarju għall-akkomodazzjoni, ġestjoni u manutenzjoni tas-sistema veterinarja kompjuterizzata integrata TRACES (Trade Control and Expert System), introdotta mid-Deċiżjoni tal-Kummissjoni 2003/24/KE tat-30 ta’ Diċembru 2002 dwar l-iżvilupp ta’ sistema veterinarja integrata u kompjuterizzata (4), biex ikun żgurat li s-sistema hija disponibbli, sikura u aġġornata.

               (9)

               L-Artikolu 37(1) tad-Deċiżjoni 90/424/KEE jistipula li l-introduzzjoni ta’ sistemi sabiex jiġu identifikati annimali u jiġi nnotifikat mard skont il-leġiżlazzjoni li tikkonċerna kontrolli veterinarji fil-kummerċ intra-Komunitarju ta’ annimali ħajjin, bil-ħsieb li jitlesta s-suq intern, tista’ tirċevi għajnuna finanzjarja mill-Komunità. Għalhekk għandha tingħata kontribuzzjoni finanzjarja Komunitarja biex tiġi aġġornata s-sistema ta’ notifika tal-mard tal-annimali (ADNS), ibbażat fuq id-Deċiżjoni tal-Kummissjoni 2005/176/KE tal-1 ta’ Marzu 2005 li tistabbilixxi l-għamla kkodifikata u l-kodiċijiet għan-notifika tal-mard tal-annimali skont id-Direttiva tal-Kunsill 82/894/KEE (5), bit-titjib tekniku neċessarju.

               (10)

               Il-Komunikazzjoni dwar Strateġija ġdida li tikkonċerna s-Saħħa tal-Annimali għall-UE (2007-2013) tirrikonoxxi l-importanza tad-djalogu bejn iċ-ċittadini, organizzazzjonijiet tas-soċjetà ċivili u l-istituzzjonijiet tal-KE (b’mod partikolari l-Kummissjoni). Hija għalhekk meħtieġa strateġija ta’ komunikazzjoni effettiva biex tippromwovi kwistjonijiet dwar is-saħħa tal-annimali u l-prinċipji tal-Istrateġija dwar is-Saħħa tal-Annimali lill-partijiet interessati, organizzazzjonijiet u s-soċjetà kollha kemm hi.

               (11)

               Skont l-Artikolu 19 tad-Deċiżjoni 90/424/KEE, il-Komunità għandha twettaq, jew tgħin lill-Istati Membri jew lill-organizzazzjonijiet internazzjonali biex iwettqu, il-miżuri tekniċi u xjentifiċi meħtieġa għall-iżvilupp ta’ leġiżlazzjoni veterinarja tal-Komunità u għall-iżvilupp ta’ edukazzjoni jew taħriġ veterinarju.

               (12)

               L-Organizzazzjoni Dinjija għas-Saħħa tal-Annimali (OIE) hija l-organizzazzjoni intergovernattiva responsabbli għat-titjib tas-saħħa tal-annimali madwar id-dinja. Hija rikonoxxuta bħala organizzazzjoni ta’ referenza mill-Organizzazzjoni Dinjija tal-Kummerċ (WTO) għall-iffissar ta’ standards għall-kummerċ internazzjonali tal-annimali u l-prodotti tagħhom.

               (13)

               L-OIE qed tippjana Konferenza Internazzjonali dwar il-Marda tal-Ilsien u d-Dwiefer. Din il-konferenza se ssostni l-azzjonijiet identifikati fil-Komunikazzjoni dwar Strateġija ġdida li tikkonċerna s-Saħħa tal-Annimali għall-UE għall-UE (2007-2013). Għalhekk huwa xieraq li l-Komunità tikkontribwixxi għal din l-inizjattiva sabiex tinkiseb protezzjoni aħjar minn din il-marda. Għalhekk, il-Komunità għandha ssostni din l-inizjattiva tal-OIE.

               (14)

               L-OIE għandha monopolju de facto fis-settur tagħha, kif imsemmi fl-Artikolu 168(1)(c) tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (6); għaldaqstant is-sejħa għall-proposti mhix meħtieġa sabiex il-Komunità tikkontribwixxi għall-organizzazzjoni u l-akkomodazzjoni ta’ Konferenza Internazzjonali dwar il-Marda tal-Ilsien u d-Dwiefer.

               (15)

               Id-deċiżjoni preżenti tikkostitwixxi deċiżjoni ta’ finanzjament individwali skont it-tifsira tal-Artikolu 75 tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (7) u l-Artikolu 90 tar-Regolament (KE, Euratom) Nru 2342/2002.

               (16)

               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         IDDEĊIDIET KIF ĠEJ:
   Artikolu 1
   Kontribuzzjoni finanzjarja Komunitarja għat-twettiq ta’ studju dwar il-fattibilità ta’ reviżjoni ġenerali tal-leġiżlazzjoni Komunitarja tal-benessri tal-annnimali tal-irziezet u l-integrazzjoni ta’ indikaturi tal-benessri ta’ annimali tal-irziezet fil-leġiżlazzjoni sa massimu ta’ EUR 250 000 hija hawnhekk approvata.
   Artikolu 2
   Kontribuzzjoni finanzjarja Komunitarja għat-twettiq ta’ studju tal-evalwazzjoni tal-impatt fuq il-benessri tal-annimali matul it-trasport u l-qtil ta’ ħut tal-akkwakultura sa massimu ta’ EUR 150 000 hija hawnhekk approvata.
   Artikolu 3
   Kontribuzzjoni finanzjarja Komunitarja għat-twettiq ta’ studju dwar l-evalwazzjoni tal-politika Komunitarja dwar il-benessri tal-annimali sa massimu ta’ EUR 350 000 hija hawnhekk approvata.
   Artikolu 4
   Kontribuzzjoni finanzjarja Komunitarja għat-twettiq ta’ studju biex isostni l-Evalwazzjoni tal-Impatt fuq il-Liġi Ġenerali dwar is-Saħħa tal-Annimali sa massimu ta’ EUR 150 000 hija hawnhekk approvata.
   Artikolu 5
   Kontribuzzjoni finanzjarja Komunitarja għat-twettiq ta’ studju ta’ fattibilità għall-reviżjoni tad-Deċiżjoni 90/424/KEE sa massimu ta’ EUR 250 000 hija hawnhekk approvat.
   Artikolu 6
   Kontribuzzjoni finanzjarju Komunitarja għall-akkomodazzjoni, il-ġestjoni u l-manteniment tas-sistema TRACES, introdotta mid-Deċiżjoni 2003/24/KE, hija hawnhekk approvata għall-ammonti u l-objettivi li ġejjin:

               (a)

               EUR 600 000 għall-akkomodazzjoni;

               (b)

               EUR 450 000 għall-akkwist tal-appoġġ loġistiku neċessarju fi ħdan il-qafas tal-għajnuna għall-utenti;

               (c)

               EUR 400 000 għax-xiri ta’ manutenzjoni ta’ sostenn neċessarja sabiex is-sistema tiġi konformi mal-iżviluppi legali u tekniċi;

               (d)

               EUR 380 000 għall-iżviluppi neċessarji tal-ipproċessar tad-dejta;

               (e)

               EUR 300 000 għall-iżvilupp tal-konnessjoni bejn id-databases nazzjonali ta’ identifikazzjoni tal-bovini;

               (f)

               EUR 120 000 għax-xiri tal-liċenzji tal-informatika.

         Artikolu 7
   Kontribuzzjoni finanzjarja Komunitarja ta’ EUR 270 000 għall-aġġornament tas-sistema ta’ notifika tal-mard tal-annimali (ADNS) bbażata fuq id-Deċiżjoni 2005/176/KE hija hawnhekk approvata.
   Artikolu 8
   Il-provvediment ta’ informazzjoni mill-Kummissjoni lill-awtoritajiet kompetenti u lill-pubbliku dwar il-leġiżlazzjoni Komunitarja dwar is-saħħa u benessri tal-annimali huwa hawnhekk approvat għall-ammonti u l-għanijiet li ġejjin:

               —

               EUR 1 400 000 għal pubblikazzjonijiet u d-disseminazzjoni ta’ informazzjoni u l-istrateġija dwar is-saħħa tal-annimali,

               —

               EUR 150 000 għal pubblikazzjonijiet u d-disseminazzjoni ta’ informazzjoni u l-istrateġija dwar il-benessri tal-annimali.

         Artikolu 9
   Kontribuzzjoni finanzjarja tal-Komunità, għall-finanzjament ta’ Konferenza Internazzjonali dwar il-Marda tal-Ilsien u d-Dwiefer, organizzata mill-OIE fl-2009, ta’ EUR 200 000 li tikkostitwixxi kofinanzjament Komunitarju b’massimu ta’ 33 % tal-ispejjeż totali eliġibbli hija hawnhekk approvata.
   Artikolu 10
   Il-kontribuzzjoni finanzjarja stipulata fl-Artikoli 1 sa 9 għanda tkun iffinanzjata permezz tal-linja tal-baġit 17 04 02 01 tal-baġit tal-Unjoni Ewropea għall-2009.
   Kuntratturi għall-istudji previsti fl-Artikoli 1, 2, 3 u 4 għandhom jintagħżlu fuq il-bażi tal-Kuntratt ta’ qafas dwar l-Evalwazzjoni, Lott 3 (Katina tal-Ikel) ta’ DG SANCO.
   Kuntratturi għall-istudju previst fl-Artikolu 5 ser ikunu magħżula fuq il-bażi ta’ sejħa għall-offerti għal kuntratt speċifiku tul l-aħħar trimestru tas-sena 2009.
   Il-kontribuzzjoni finanzjarja prevista fl-Artikoli 6 u 7 għandha tkun mogħtija permezz tal-kuntratti qafas ta’ DIGIT li ġejjin: DI 5370, DI 5711, DI 5712, DI 5716, DI 5717, DI 5719, DI 5720, DI 6350.
   Artikolu 11
   Ftehim ta’ għotja għall-kontributi finanzjarji stipulati fl-Artikolu 9 se jingħata lill-OIE mingħajr sejħa għall-proposti billi l-OIE hija l-organizzazzjoni intergovernattiva għat-titjib tas-saħħa tal-annimali fid-dinja u għandha monopolju de facto.

      Magħmula fi Brussell, 20 ta’ April 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 224, 18.8.1990, p. 19.

      (2)  COM(2006) 13 finali.

      (3)  COM (2007) 539 finali.

      (4)  ĠU L 8, 14.1.2003, p. 44.

      (5)  ĠU L 59, 5.3.2005, p. 40.

      (6)  ĠU L 357, 31.12.2002, p. 1.

      (7)  ĠU L 248, 16.9.2002, p. 1.


title: Deċiżjoni tal-Kunsill tal-14 ta' April 2014 dwar l-iffirmar, f'isem l-Unjoni Ewropea, tat-Trattat ta' Marrakexx biex jiġi Ffaċilitat l-Aċċess għal Xogħlijiet Pubblikati għal Persuni Għomja, b'Diżabbiltà fil-Vista jew li b'xi mod ieħor għandhom Diffikultà biex Jaqraw Materjal Stampat

text:
               17.4.2014

               MT

               Il-Ġurnal Uffiċjali tal-Unjoni Ewropea

               L 115/1

         DEĊIŻJONI TAL-KUNSILL
   tal-14 ta' April 2014
   dwar l-iffirmar, f'isem l-Unjoni Ewropea, tat-Trattat ta' Marrakexx biex jiġi Ffaċilitat l-Aċċess għal Xogħlijiet Pubblikati għal Persuni Għomja, b'Diżabbiltà fil-Vista jew li b'xi mod ieħor għandhom Diffikultà biex Jaqraw Materjal Stampat
   (2014/221/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 114 u 207, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni ilha mit-22 ta' Jannar 2011 marbuta, taħt id-Deċiżjoni tal-Kunsill 2010/48/KE (1), mill-Konvenzjoni tan-Nazzjonijiet Uniti dwar id-Drittijiet ta' Persuni b'Diżabbiltà; id-dispożizzjonijiet tagħha saru parti integrali mill-ordinament ġuridiku tal-Unjoni.

               (2)

               Fis-26 ta' Novembru 2012 il-Kunsill awtorizza lill-Kummissjoni biex tinnegozja, f'isem l-Unjoni Ewropea, ftehim internazzjonali fi ħdan l-Organizzazzjoni Dinjija tal-Proprjetà Intellettwali dwar aċċess aħjar għall-kotba għall-persuni b'diffikultà biex jaqraw materjal stampat.

               (3)

               In-negozjati ġew konklużi b'suċċess fil-Konferenza Diplomatika li saret f'Marrakexx mis-17 sat-28 ta' Ġunju 2013 u t-Trattat ta' Marrakexx biex jiġi Ffaċilitat l-Aċċess għal Xogħlijiet Pubblikati għal Persuni Għomja, li għandhom Diżabbiltà fil-Vista jew li b'xi mod ieħor għandhom Diffikultà biex Jaqraw Materjal Stampat (it-“Trattat ta' Marrakexx”) ġie adottat fis-27 ta' Ġunju 2013.

               (4)

               It-Trattat ta' Marrakexx jistabbilixxi sett ta' regoli internazzjonali li jiżguraw li jkun hemm limitazzjonijiet jew eċċezzjonijiet għad-drittijiet tal-awtur fil-livell nazzjonali għall-benefiċċju ta' persuni għomja, li għandhom diżabbiltà fil-vista jew li għandhom diffikultà biex jaqraw materjal stampat u jippermettu l-iskambju transkonfinali ta' kopji f'format aċċessibbli ta' xogħlijiet pubblikati li jkunu saru skont limitazzjonijiet jew eċċezzjonijiet għad-drittijiet tal-awtur.

               (5)

               It-Trattat ta' Marrakexx huwa miftuħ għall-iffirmar minn kwalunkwe parti eliġibbli għal sena wara l-adozzjoni tiegħu. Għandu jiġi ffirmat f'isem l-Unjoni Ewropea fir-rigward ta' kwistjonijiet li jaqgħu taħt il-kompetenza tal-Unjoni, soġġett għall-konklużjoni tiegħu f'data aktar 'il quddiem,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tat-Trattat ta' Marrakexx biex jiġi Ffaċilitat l-Aċċess għal Xogħlijiet Pubblikati għal Persuni Għomja, li għandhom Diżabbiltà fil-Vista jew li b'xi mod ieħor għandhom Diffikultà biex Jaqraw Materjal Stampat (2), huwa b'dan awtorizzat, soġġett għall-konklużjoni tiegħu.
   Artikolu 2
   Il-President tal-Kunsill huwa b'dan awtorizzat sabiex jinnomina l-persuna jew persuni li jkollhom is-setgħa li jiffirmaw it-Trattat ta' Marrakexx f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-14 ta' April 2014.

            Għall-Kunsill

            Il-President

         A. TSAFTARIS

      (1)  Deċiżjoni tal-Kunsill 2010/48/KE tas-26 ta' Novembru 2009 dwar il-konklużjoni, mill-Komunità Ewropea, tal-Konvenzjoni tan-Nazzjonijiet Uniti dwar id-Drittijiet ta' Persuni b'Diżabbiltà (ĠU L 23, 27.1.2010, p. 35).

      (2)  It-test tat-Trattat ta' Marrakexx ser jiġi ppubblikat flimkien mad-deċiżjoni dwar il-konklużjoni tiegħu.


title: Deċiżjoni (UE) 2017/1651 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/193

         DEĊIŻJONI (UE) 2017/1651 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2015, flimkien mar-risposta tal-Uffiċċju (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Uffiċċju fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0078/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil (4), u b'mod partikolari l-Artikolu 36 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0093/2017),

               1.

               Jagħti l-kwittanza lid-Direttur Eżekuttiv tal-Uffiċċju Ewropew ta' Appoġġ fil-qasam tal-Asil għall-implimentazzjoni tal-baġit tal-Uffiċċju għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Uffiċċju Ewropew ta' Appoġġ fil-qasam tal-Asil, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 66.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 132, 29.5.2010, p. 11.

      (5)  ĠU L 328, 7.12.2013, p. 42.


title: 2014/338/UE: Deċiżjoni tal-Bank Ċentrali Ewropew tal- 5 ta' Ġunju 2014 li temenda d-Deċiżjoni BĊE/2010/23 dwar l-allokazzjoni tad-dħul monetarju tal-banek ċentrali nazzjonali ta' Stati Membri li l-munita tagħhom hija l-euro (BĊE/2014/24)

text:
               7.6.2014

               MT

               Il-Ġurnal Uffiċjali tal-Unjoni Ewropea

               L 168/117

         DEĊIŻJONI TAL-BANK ĊENTRALI EWROPEW
   tal-5 ta' Ġunju 2014
   li temenda d-Deċiżjoni BĊE/2010/23 dwar l-allokazzjoni tad-dħul monetarju tal-banek ċentrali nazzjonali ta' Stati Membri li l-munita tagħhom hija l-euro

      (BĊE/2014/24)

      (2014/338/UE)

   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 32 tiegħu,
   Billi:

               (1)

               Id-Deċiżjoni BĊE/2010/23 (1) tistabbilixxi mekkaniżmu għall-ippuljar u l-allokazzjoni ta' dħul monetarju li jirriżulta minn operazzjonijiet tal-politika monetarja.

               (2)

               L-Artikolu 5(2) tad-Deċiżjoni BĊE/2010/23 jispeċifika li l-ammont tad-dħul monetarju ta' kull BĊN għandu jitnaqqas b'ammont ekwivalenti għall-imgħax akkumulat jew imħallas fuq passiv inkluż fi ħdan il-bażi tal-passiv, u skont kull deċiżjoni tal-Kunsill Governattiv taħt it-tieni subparagrafu tal-Artikolu 32.4 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew. Għandu jiġi kkjarifikat li kull dħul li jsir fuq il-passiv inkluż fi ħdan il-bażi tal-passiv għandu jiżdied mad-dħul monetarju tal-BĊNi li għandu jiġi ppuljat.

               (3)

               Id-Deċiżjoni BĊE/2010/23 għandha tiġi emendata kif meħtieġ.

         ADOTTA DIN ID-DEĊIŻJONI:
   Artikolu 1
   Emenda
   L-Artikolu 5(2) tad-Deċiżjoni BĊE/2010/23 huwa ssostitwit b'dan li ġej:

      “2.   L-ammont tad-dħul monetarju ta' kull BĊN għandu jiġi aġġustat b'ammont ekwivalenti għal kull imgħax akkumulat, imħallas jew riċevut fuq passiv inkluż fi ħdan il-bażi tal-passiv, u b'mod konformi ma' kull deċiżjoni tal-Kunsill Governattiv taħt it-tieni subparagrafu tal-Artikolu 32.4 tal-Istatut tas-SEBĊ.”.

   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Frankfurt am Main, il-5 ta' Ġunju 2014.

            Il-President tal-BĊE

         Mario DRAGHI

      (1)  Id-Deċiżjoni BĊE/2010/23 tal-25 ta' Novembru 2010 dwar l-allokazzjoni tad-dħul monetarju tal-banek ċentrali nazzjonali ta' Stati Membri li l-munita tagħhom hija l-euro (ĠU L 35, 9.2.2011, p. 17).


title: Id-Deċiżjoni tal-Kummissjoni tat-28 ta' Novembru 2003 li tapprova min-naħa tal-Komunità Ewropea emendi għall-Annessi tal-Ftehim bejn il-Komunità Ewropea u l-Istati Uniti ta' l-Amerka dwar miżuri sanitarji biex jipproteġu s-saħħa pubblika u dik ta' l-annimali f'kummerċ ta' annimali ħajjin u prodotti ta' l-annimaliTest b'relevanza għall-ŻE

text:
Avviż Legali Importanti

|

32003D0833

Official Journal L 316 , 29/11/2003 P. 0020 - 0020

		Id-Deċiżjoni tal-Kummissjonitat-28 ta' Novembru 2003li tapprova min-naħa tal-Komunità Ewropea emendi għall-Annessi tal-Ftehim bejn il-Komunità Ewropea u l-Istati Uniti ta' l-Amerka dwar miżuri sanitarji biex jipproteġu s-saħħa pubblika u dik ta' l-annimali f'kummerċ ta' annimali ħajjin u prodotti ta' l-annimali(Test b'relevanza għall-ŻE)(2003/833/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-deċiżjoni tal-Kunsill 98/258/KE tas-16 ta' Marzu 1998 dwar il-konkluzzjoni ta' ftehim bejn il-Komunità u l-Istati Uniti ta' l-Amerka dwar miżuri sanitarji biex jipproteġu s-saħħa tal-pubbliku u ta' l-annimali fil-kummerċ ta' annimali ħajjin u prodotti ta' l-annimali [1], b'mod partikolari l-Artikolu 4, tielet paragrafu tagħha,Billi:(1) Il-kumitat konġunt ta' ġestjoni għall-Ftehim (il-kumitat) fil-laqgħa tat-2 ta' Ottubru 2003 ħareġ rakkomandazzjonijiet li jikkonċernaw id-determinazzjoni ta' ekwivalenza għall-ġelatina u kollaġen għall-konsum uman. Bħala riżultat ta' din ir-rakkomandazzjoni huwa xieraq li jkun hemm emenda għal-Anness V tal-Ftehim.(2) Dawk l-emendi għandhom ikunu approvati min-naħa tal-komunità.(3) Il-miżura li hemm provediment għaliha f'din id-deċiżjoni bi qbil ma' l-opinjoni tal-Kumitat Permanenti fuq il-katina ta' l-ikel u s-saħħa ta' l-annimaliIDDEĊIDIET DAN LI ĠEJ:Artikolu 1Skond ir-rakkomandazzjonijiet magħmula mill-Kumitat Konġunt imwaqqaf taħt l-Artikolu 14 tal-Ftehim bejn il-Komunità Ewropea u l-Istati Uniti ta' l-Amerka dwar miżuri sanitarji biex jipproteġu s-saħħa pubblika u dik ta' l-annimali fil-kummerċ f'annimali ħajjin u prodotti ta' l-annimali, l-emendi għall-Anness V lejn dan il-Ftehim huwa għalhekk approvat min naħa tal-komunità Ewropea. It–test għal dan il-Ftehim f'forma ta' ittri ta' skambju, jinkludu l-emendi għal-Anness V tal-Ftehim huwa mehmuż ma' din id-deċiżjoni.Artikolu 2Id-Direttur Ġenerali għas-saħħa u l-protezzjoni tal-konsumatur huwa hawnhekk awtorizzat li jiffirma l-Ftehim fil-forma ta' skambju ta' ittri biex jorbot lill-Komunità.Artikolu 3Din id-Deċiżjoni għandha tapplika mill-ewwel ġurnata tax-xahar wara x-xahar li fih l-Istati Uniti ta' l-Amerka nnotifikat lill-Kummissjoni bil-miktub li l-proċeduri interni għall-approvazzjoni ta' l-emendi li hemm referenza għalihom fl-Artikolu 1 kienu kompluti.Magħmula fi Brussel, fit-8 ta' Novembru 2003.Għall-KummissjoniDavid ByrneMembru tal-Kummissjoni[1] ĠU L 118, tal-21.4.1998, p. 1.--------------------------------------------------


title: Deċiżjoni tal-Kummissjoni tad- 19 ta’ Jannar 2012 dwar it-twaqqif tal-Grupp ta’ Awtoritajiet tal-Unjoni Ewropea li huma responsabbli għall-attivitajiet taż-żejt u tal-gass li jitwettqu lil hinn mill-kosta

text:
               21.1.2012

               MT

               Il-Ġurnal Uffiċjali tal-Unjoni Ewropea

               C 18/8

         DEĊIŻJONI TAL-KUMMISSJONI
   tad-19 ta’ Jannar 2012
   dwar it-twaqqif tal-Grupp ta’ Awtoritajiet tal-Unjoni Ewropea li huma responsabbli għall-attivitajiet taż-żejt u tal-gass li jitwettqu lil hinn mill-kosta
   2012/C 18/07
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               L-Artikolu 191 tat-Trattat jistabbilixxi l-għanijiet tal-preservazzjoni, tal-ħarsien u tat-titjib tal-kwalità tal-ambjent u joħloq obbligu għall-azzjonijiet kollha tal-Unjoni li jkunu appoġġati minn livell għoli ta’ protezzjoni bbażat fuq il-prinċipju ta’ prekawzjoni u fuq azzjoni preventiva u għall-użu prudenti u razzjonali tar-riżorsi naturali.

               (2)

               Il-politika tal-Unjoni għandha l-għan li tnaqqas l-okkorrenza ta’ aċċidenti kbar marbutin mal-attivitajiet taż-żejt u tal-gass li jitwettqu lil hinn mill-kosta u li tillimita l-konsegwenzi tagħhom, u b’hekk iżżid il-ħarsien tal-ambjent tal-baħar u tal-ekonomiji ta’ mal-kosta mit-tniġġis kif ukoll tillimita t-tfixkil potenzjali għall-produzzjoni indiġena tal-enerġija fl-Unjoni, u li ttejjeb il-mekkaniżmi ta’ reazzjoni fil-każ ta’ xi aċċident.

               (3)

               L-aċċidenti marbutin mal-attivitajiet taż-żejt u tal-gass li jitwettqu lil hinn mill-kosta fl-2010, l-iktar dak tal-pjattaforma taż-żejt imsejħa “Deepwater Horizon” fil-Golf tal-Messiku, qanqlu analiżi tal-politiki li għandhom l-għan li jiżguraw is-sikurezza tal-attivitajiet li jitwettqu lil hinn mill-kosta. Il-Kummissjoni esprimiet il-fehmiet inizjali tagħha dwar is-sikurezza tal-ħidmiet taż-żejt u tal-gass li jitwettqu lil hinn mill-kosta fil-Komunikazzjoni tagħha msejħa “L-isfida tas-sikurezza tal-attivitajiet taż-żejt u l-gass fil-baħar” (1) fit-12 ta’ Ottubru 2010.

               (4)

               Hemm riskji sinifikanti li, fl-ilmijiet tal-Unjoni, iseħħ xi aċċident kbir taż-żejt jew tal-gass lil hinn mill-kosta. L-industriji taż-żejt u tal-gass lil hinn mill-kosta huma stabbiliti f’għadd ta’ reġjuni tal-Unjoni, u hemm prospetti għal żviluppi reġjonali ġodda fl-ilmijiet tal-Unjoni. Il-produzzjoni taż-żejt u tal-gass lil hinn mill-kosta hija element sinifikanti fis-sigurtà tal-provvista tal-enerġija tal-UE.

               (5)

               Filwaqt li l-Unjoni diġà għandha eżempji ta’ prattiki regolatorji nazzjonali eċċellenti marbutin mal-attivitajiet taż-żejt u tal-gass li jitwettqu lil hinn mill-kosta, it-titjib tal-implimentazzjoni tal-qafas regolatorju għall-ħidmiet taż-żejt u tal-gass li jitwettqu lil hinn mill-kosta jista’ jkompli jtejjeb is-sikurezza tal-attivitajiet li jitwettqu lil hinn mill-kosta.

               (6)

               L-iskambju kontinwu tal-esperjenza, l-identifikazzjoni tal-aqwa prattiki fost l-awtoritajiet nazzjonali u l-industrija u t-titjib tal-miżuri ta’ implimentazzjoni qed jiġu rrikonoxxuti bħala aspetti ewlenin ta’ skema regolatorja li taħdem tajjeb.

               (7)

               Il-valur tal-kollaborazzjoni bejn l-awtoritajiet li huma responsabbli għall-attivitajiet li jitwettqu lil hinn mill-kosta ġie stabbilit b’mod ċar permezz tal-attivitajiet tal-Forum tal-Awtoritajiet li huma responsabbli għall-attivitajiet li jitwettqu lil hinn mill-kosta fil-Baħar tat-Tramuntana u tal-Forum tar-Regolaturi Internazzjonali. Abbażi ta’ dawn l-esperjenzi, huwa importanti li l-effettività tat-trasferiment tal-esperjenza u tal-għarfien madwar l-Unjoni tittejjeb kemm jista’ jkun permezz ta’ struttura formali fil-livell tal-Unjoni kollha.

               (8)

               Filwaqt li jissejjes l-aktar fuq l-attivitajiet tar-regolaturi nazzjonali, fl-attivitajiet tiegħu, il-Grupp ta’ Awtoritajiet tal-Unjoni Ewropea li huma responsabbli għall-attivitajiet taż-żejt u tal-gass li jitwettqu lil hinn mill-kosta għandu jinkludi l-esperjenza tal-partijiet interessati rilevanti, inkluża dik ta’ pajjiżi terzi rilevanti. Il-Grupp ta’ Awtoritajiet għandu jiffaċilita t-trasferiment tal-għarfien fost il-partijiet interessati u jgħin biex jinħarġu linji gwida formali dwar l-aqwa prattiki.

               (9)

               L-għanijiet tal-kollaborazzjoni bejn l-awtoritajiet li huma responsabbli għall-attivitajiet li jitwettqu lil hinn mill-kosta fuq kwistjonijiet marbutin mal-fatt li jiġu evitati aċċidenti kbar lil hinn mill-kosta u li jkun hemm reazzjoni għalihom jikkumplimentaw ukoll l-għanijiet tal-Grupp permanenti ta’ ħidma dwar l-industrija tat-tħaffir fil-minjieri u l-industriji tat-tħaffir l-oħrajn stabbilit bl-Artikolu 6 tad-Deċiżjoni tal-Kunsill 2003/C 218/01 li tistabbilixxi Kumitat ta’ Konsulenza dwar is-Sigurtà [is-Sikurezza] u s-Saħħa fuq il-Post tax-Xogħol u jikkumplimentaw ukoll l-għanijiet ta’ dan l-istess Kumitat.

               (10)

               Għandu jsir provvediment għal regoli dwar l-iżvelar tat-tagħrif mill-membri tal-Grupp ta’ Awtoritajiet u mir-rappreżentanti tagħhom, mingħajr ħsara għar-regoli tal-Kummissjoni dwar is-sigurtà kif stipulat fl-Anness għad-Deċiżjoni tal-Kummissjoni 2001/844/KE, KEFA, Euratom.

               (11)

               Id-dejta personali kollha dwar il-membri tal-Grupp ta’ Awtoritajiet għandha tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ data [dejta] personali mill-istituzzjonijiet u l-korpi tal-Komunità u dwar il-movement liberu ta’ dak id-data [din id-dejta] (2),

         IDDEĊIDIET KIF ĠEJ:
   Artikolu 1
   Suġġett
   B’dan għandu jiġi stabbilit il-Grupp ta’ Awtoritajiet tal-Unjoni Ewropea li huma responsabbli għall-attivitajiet taż-żejt u tal-gass li jitwettqu lil hinn mill-kosta (minn hawn ’il quddiem imsejjaħ “il-Grupp ta’ Awtoritajiet”).
   Artikolu 2
   Kompitu
   1.   Il-Grupp ta’ Awtoritajiet għandu jservi primarjament bħala forum għall-iskambju tal-esperjenzi u tal-għarfien espert bejn l-awtoritajiet nazzjonali u l-Kummissjoni.
   2.   L-attivitajiet tal-Grupp ta’ Awtoritajiet jistgħu jinkludu, b’koordinazzjoni mal-attivitajiet tal-gruppi kollha l-oħra ta’ esperti rilevanti, il-kwistjonijiet kollha marbutin mal-prevenzjoni ta’ aċċidenti kbar fil-ħidmiet taż-żejt u tal-gass li jitwettqu lil hinn mill-kosta fl-Unjoni kif ukoll lil hinn mill-fruntieri tagħha, jekk ikun xieraq, u mat-tweġiba għalihom.
   3.   Il-Grupp tal-Awtoritajiet għandu jiddiskuti, jgħin u jagħti l-opinjoni tiegħu lill-Kummissjoni, jew fuq talba tal-Kummissjoni jew fuq inizjattiva tiegħu stess, b’mod partikulari dwar il-kwistjonijiet li ġejjin:

               (a)

               l-identifikazzjoni ta’ prijoritajiet għat-tħejjija ta’ dokumenti li jservu ta’ gwida u ta’ standards kif ukoll tal-aqwa prattiki fis-settur taż-żejt u tal-gass;

               (b)

               it-tħejjija ta’ linji gwida dwar l-aqwa prattiki fl-industrija, jew l-għoti ta’ bidu għal din it-tħejjija u s-sorveljanza tagħha;

               (c)

               fl-interess tal-iskambju tal-esperjenza, it-tħaffif tal-iskambju tat-tagħrif b’mod rapidu bejn il-Kummissjoni u l-awtoritajiet nazzjonali, pereżempju dwar l-okkorrenza ta’ inċidenti kbar u ta’ avvenimenti li setgħu wasslu għal inċidenti kbar u l-kawżi tagħhom u t-tweġiba għalihom, kif ukoll tal-intelliġenza operattiva marbuta mal-istallazzjonijiet tat-tħaffir li beħsiebhom jiċċaqalqu minn Stat Membru għall-ieħor;

               (d)

               il-promozzjoni u t-tħaffif tal-kunsens bejn il-Kummissjoni u l-awtoritajiet nazzjonali dwar l-aqwa prattiki regolatorji;

               (e)

               il-promozzjoni tal-iskambji u s-sekondar tal-persunal bejn l-awtoritajiet nazzjonali biex iżidu l-għarfien u l-esperjenza tagħhom;

               (f)

               l-iskambju tat-tagħrif dwar l-applikazzjoni tal-leġiżlazzjoni u tal-politiki nazzjonali u tal-Unjoni li huma rilevanti għall-attivitajiet taż-żejt u tal-gass li jitwettqu lil hinn mill-kosta, inklużi l-miżuri għall-prevenzjoni ta’ atti illegali intenzjonati kontra dawk l-attivitajiet, u l-għoti ta’ għajnuna lill-Kummissjoni fil-monitoraġġ tal-implimentazzjoni tal-acquis rilevanti tal-Unjoni.

         Artikolu 3
   Konsultazzjoni
   1.   Mingħajr ħsara għall-Artikolu 2, il-Kummissjoni tista’ tikkonsulta lill-Grupp tal-Awtoritajiet dwar kull kwistjoni li jkollha x’taqsam ma’ perikli kbar fit-tfittxija u l-esplorazzjoni għaż-żejt u għall-gass lil hinn mill-kosta u fil-produzzjoni tagħhom.
   2.   Il-Grupp tal-Awtoritajiet għandu jikkonsulta mal-gruppi l-oħra ta’ esperti tal-Kummissjoni meta jkun hemm interessi kumplimentari sabiex jiżgura li l-gruppi l-oħra jkunu jafu dwar kwistjonijiet rilevanti u sabiex jirċievi tagħrif li jkun ta’ interess għalih.
   Artikolu 4
   Sħubija – Ħatra
   1.   Il-Grupp tal-Awtoritajiet għandu jkun magħmul mill-awtoritajiet tal-Istati Membri li huma responsabbli għas-sorveljanza regolatorja tal-attivitajiet taż-żejt u tal-gass li jitwettqu lil hinn mill-kosta u għal kwistjonijiet tal-politika relatati ma’ dawn l-attivitajiet.
   2.   L-awtoritajiet tal-Istati Membri għandhom jaħtru lir-rappreżentanti tagħhom.
   3.   L-ismijiet tal-awtoritajiet tal-Istati Membri għandhom jiġu ppubblikati fir-Reġistru tal-gruppi ta’ esperti tal-Kummissjoni u ta’ entitajiet simili oħrajn (“ir-Reġistru”).
   4.   Id-dejta personali għandha tinġabar u tkun ipproċessata u ppubblikata skont ir-Regolament (KE) Nru 45/2001.
   Artikolu 5
   Operat
   1.   Il-Grupp tal-Awtoritajiet għandu jkun ippresedut minn rappreżentant tal-Kummissjoni, li jista’ jaħtar kopresident.
   2.   Bi qbil mas-servizzi tal-Kummissjoni, il-Grupp tal-Awtoritajiet jista’ jistabbilixxi sottogruppi biex jeżaminaw kwistjonijiet speċifiċi, bħalma huwa l-iskambju tal-aqwa prattiki, abbażi ta’ termini ta’ referenza xierqa. Hekk kif itemmu l-mandat tagħhom, dawn is-sottogruppi għandhom jiġu xolti.
   3.   Fuq stedina tal-President, ir-rappreżentanti tas-setturi kkonċernati, fosthom rappreżentanti mill-industrija, mill-għaqdiet tal-ħaddiema, mill-qasam akkademiku, mill-organizzazzjonijiet tar-riċerka, mill-organizzazzjonijiet mhux governattivi, mill-Aġenziji rilevanti tal-Unjoni, minn pajjiżi terzi u minn partijiet interessati oħrajn, jistgħu jieħdu sehem f’ħidmet il-Grupp tal-Awtoritajiet. Barra minn hekk, l-individwi jew l-organizzazzjonijiet li jistgħu jikkontribwixxu, bil-parteċipazzjoni tagħhom, għal ħidmet il-Grupp tal-Awtoritajiet jistgħu jingħataw l-istatus ta’ osservaturi.
   4.   Normalment il-Grupp tal-Awtoritajiet u s-sottogruppi tiegħu għandhom jiltaqgħu fil-bini tal-Kummissjoni skont il-proċeduri u l-iskeda stabbiliti minnha. Jekk is-servizzi tas-segretarjat ma jkunux ipprovduti mod ieħor, il-Kummissjoni għandha tipprovdihom.
   5.   Stat Membru jista’ jitlob l-opinjoni tal-Grupp tal-Awtoritajiet dwar dokumenti u tagħrif ippubblikat dwar perikli kbar fl-attivitajiet taż-żejt u tal-gass li jitwettqu lil hinn mill-kosta, skont id-dispożizzjonijiet tal-leġiżlazzjoni applikabbli tal-Unjoni.
   6.   Il-Grupp tal-Awtoritajiet għandu jirrapporta b’mod regolari dwar l-attività tiegħu, l-iktar dwar l-identifikazzjoni u l-implimentazzjoni tal-aqwa prattiki u dwar il-prestazzjoni tal-industrija tal-attivitajiet li jitwettqu lil hinn mill-kosta.
   7.   Il-Grupp tal-Awtoritajiet għandu jiltaqa’ mill-inqas darba fis-sena.
   8.   Il-membri maħtura tal-Grupp tal-Awtoritajiet u l-President għandhom jiltaqgħu mill-inqas darba f’sena mal-kontropartijiet mill-Grupp permanenti ta’ ħidma għall-industrija tat-tħaffir fil-minjieri u l-industriji tat-tħaffir l-oħrajn sabiex jiddiskutu magħhom il-ħidma taż-żewġ organizzazzjonijiet matul il-perjodu ta’ qabel u jaqsmu flimkien il-pjanijiet tagħhom għall-ħidma fil-ġejjieni.
   9.   It-tagħrif miksub mill-parteċipazzjoni fid-diskussjonijiet tal-Grupp tal-Awtoritajiet jew tas-sottogruppi tiegħu ma jistax jinkixef, jekk, fil-fehma tal-Kummissjoni, dak it-tagħrif ikollu x’jaqsam ma’ kwistjonijiet kunfidenzjali.
   10.   Il-Grupp tal-Awtoritajiet għandu jadotta r-regoli ta’ proċedura tiegħu abbażi tar-regoli standard ta’ proċedura għall-gruppi ta’ esperti.
   Artikolu 6
   Spejjeż tal-laqgħat
   1.   Dawk li jieħdu sehem fl-attivitajiet tal-Grupp tal-Awtoritajiet jew tas-sottogruppi tiegħu m’għandhomx jitħallsu għas-servizzi tagħhom.
   2.   L-ispejjeż tal-ivvjaġġar u tas-sussistenza li jġarrbu dawk li jieħdu sehem fl-attivitajiet tal-Grupp tal-Awtoritajiet jew fis-sottogruppi tiegħu għandhom jitħallsu lura mill-Kummissjoni skont id-dispożizzjonijiet li jkunu fis-seħħ fil-Kummissjoni.
   3.   Dawk l-ispejjeż għandhom jitħallsu lura fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.

      Magħmul fi Brussell, id-19 ta’ Jannar 2012.

            Għall-Kummissjoni

         Günther OETTINGER

            Membru tal-Kummissjoni

      (1)  COM(2010) 560 finali.

      (2)  ĠU L 8, 12.1.2001, p. 1.


Avviż Legali Importanti

|

32005D0790

Deċiżjoni tal-Kunsill tal- 20 ta’ Settembru 2005 dwar l-iffirmar, f' isem il-Komunita', tal-Ftehim bejn il-Komunità Ewropea u r-Renju tad-Danimarka disposdwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali

Official Journal L 299 , 16/11/2005 P. 0061 - 0061 Official Journal L 173 , 27/06/2006 P. 0127 - 0127

		Deċiżjoni tal-Kunsilltal- 20 ta’ Settembru 2005dwar l-iffirmar, f' isem il-Komunita', tal-Ftehim bejn il-Komunità Ewropea u r-Renju tad-Danimarka disposdwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali(2005/790/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 61 (ċ) tiegħu flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Skond l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix marbuta mid-dispożizzjonijiet tar-Regolament tal-Kunsill (KE) Nru 44/2001 tat- 22 ta’ Diċembru 2000 dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali [1], u ma hix soġġetta għall-applikazzjoni tagħhom.(2) Bid-Deċiżjoni tat- 8 ta' Mejju, 2003, il-Kunsill awtorizza lill-Kummissjoni, b' mod eċċezzjonali, biex tinnegozja ftehim bejn il-Komunità Ewropea u r-Renju tad-Danimarka, biex id-dispożizzjonijiet tar-Regolament hawn fuq imsemmi jiġu estiżi għad-Danimarka;(3) Il-Kummissjoni innegozjat tali ftehim f'isem il-Komunità, mar-Renju tad-Danimarka.(4) Ir-Renju Unit u l-Irlanda, bis-saħħa ta' l-Artikolu 3 tal-Protokoll dwar il-pożizzjoni tar-Renju Unit u l-Irlanda mehmuż mat-Trattat dwar l-Unjoni Ewropea u t-Trattat li jistabbilixxi l-Komunita' Ewropea, qed jipparteċipaw fl-adozzjoni u l-applikazzjoni ta' din id-Deċiżjoni.(5) Skond l-Artikoli 1 u 2 tal-Protokoll fuq imsemmi dwar il-pożizzjoni tad-Danimarka, id-Danimarka mhix qed tipparteċipa fl-adozzjoni ta' din id-Deċiżjoni u ma hix marbuta biha jew soġġetta għall-applikazzjoni tagħha.(6) Il-Ftehim, inizjalat fi Brussel, fis- 17 ta' Jannar, 2005, għandu jiġi iffirmat.IDDEĊIEDA DAN LI ĠEJ:Artikolu 1L-iffirmar tal-Ftehim bejn il-Komunita' Ewropea u r-Renju tad-Danimarka dwar il-ġurisdizzjoni u r-rikonoxximent u l-eżekuzzjoni ta' sentenzi f' materji ċivili u kummerċjali qiegħed hawn jiġi approvat f' isem il-Komunita', bla ħsara għad-Deċżjoni tal-Kunsill dwar il-konklużjoni ta' l-imsemmi Ftehim.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat jaħtar il-persuna/i bis-setgħa li jiffirma(w) il-Ftehim f'isem il-Komunità bla ħsara għall-konklużjoni tiegħu.Magħmula fi Brussel, 20 ta’ Settembru 2005.Għall-KunsillIl-PresidentM. Beckett[1] ĠU L 12, 16.1.2001, p.1. Regolament kif emendat l-aħħar bir-Regolament tal-Kummissjoni (KE) Nru 2245/2004 (ĠU L 381, 28.12.2004, p. 10).--------------------------------------------------


title: Id-Deċiżjoni tal-Kunsill tat-13 ta' Diċembru 1993 dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Renju ta' l-Islanda dwar ċerti arranġamenti fil-qasam ta' l-agrikoltura

text:
Avviż Legali Importanti

|

31993D0736

Official Journal L 346 , 31/12/1993 P. 0016 - 0016 Finnish special edition: Chapter 2 Volume 11 P. 0036  Swedish special edition: Chapter 2 Volume 11 P. 0036

		Id-Deċiżjoni tal-Kunsilltat-13 ta' Diċembru 1993dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Renju ta' l-Islanda dwar ċerti arranġamenti fil-qasam ta' l-agrikoltura(93/736/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari Artikolu 113 flimkien ma' l-Artikolu 228(3), l-ewwel subparagrafu tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi fil-qafas tan-negozjati taż-Żona Ekonomika Ewropea (ŻEE) kien possibbli li jiġi negozjat Ftehim fil-forma ta' skambju ta' ittri bejn il-Komunità Ekonomika Ewropea u r-Renju tal-Islanda dwar ċerti arranġamenti fil-qasam ta' l-Agrikoltura;Billi dan il-Ftehim huwa parti mill-bilanċ totali tar-riżultati tan-negozjati taż-ŻEE u element essenzjali għall-approvazzjoni mill-Komunità tal-Ftehim taż-ŻEE;Billi dan il-Ftehim għandu jiġi approvat,IDDEĊIEDA DAN LI ĠEJ,Artikolu 1Il-Ftehim fil-forma ta' skambju ta' ittri bejn il-Komunità Ekonomika Ewropea u r-Renju ta' l-Islanda dwar ċerti arranġamenti fil-qasam ta' l-agrikoltura huwa b'dan il-mezz approvat f'isem il-Komunità.It-test tal-Ftehim huwa mehmuż mad-Deċiżjoni tal-Kunsill 93/239/KEE tal-15 ta' Marzu 1993 dwar il-konklużjoni tal-Ftehim fil-forma ta' skambju ta' ittri bejn il-Komunità Ekonomika Ewropea, minn naħa, u r-Repubblika tal-Awstrija, ir-Repubblika tal-Finlandja, ir-Repubblika tal-Islanda, ir-Renju tan-Norveġja u r-Renju tal-Isvezja, min-naħa l-oħra, dwar l-applikazzjoni proviżorja tal-Ftehim dwar ċerti arranġamenti fil-qasam ta' l-agrikoltura, iffirmat mill-Partijiet imsemmija f'Oporto nhar it-2 ta' Mejju 1992 [2].Artikolu 2Il-President tal-Kunsill għandu jagħti n-notifika ta' l-approvazzjoni tal-Ftehim mill-Komunità [3].Magħmula fi Brussel, fit-13 ta' Diċembru 1993.Għall-KunsillIl-PresidentPh. Maystadt[1] ĠU C 305, tat-23.11.1992, p. 61.[2] ĠU L 109, ta' l-1.5.1993, p. 1.[3] Ara paġna 35 ta' dan il-Ġurnal Uffiċjali.--------------------------------------------------


title: Deċiżjoni tal-Kunsill 2014/293/PESK tal- 15 ta' April 2014 dwar l-iffirmar u l-konklużjoni tal-Ftehim bejn l-Unjoni Ewropea u l-Konfederazzjoni Svizzera dwar il-parteċipazzjoni tal-Konfederazzjoni Svizzera fil-missjoni militari tal-Unjoni Ewropea biex tikkontribwixxi għat-taħriġ tal-forzi armati ta' Mali (EUTM Mali)

text:
               21.5.2014

               MT

               Il-Ġurnal Uffiċjali tal-Unjoni Ewropea

               L 151/16

         DEĊIŻJONI TAL-KUNSILL 2014/293/PESK
   tal-15 ta' April 2014
   dwar l-iffirmar u l-konklużjoni tal-Ftehim bejn l-Unjoni Ewropea u l-Konfederazzjoni Svizzera dwar il-parteċipazzjoni tal-Konfederazzjoni Svizzera fil-missjoni militari tal-Unjoni Ewropea biex tikkontribwixxi għat-taħriġ tal-forzi armati ta' Mali (EUTM Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               L-Artikolu 8(3) tad-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1) jipprevedi li arranġamenti dettaljati rigward il-parteċipazzjoni ta' Stati terzi għandhom ikunu koperti minn ftehimiet konklużi skont l-Artikolu 37 tat-Trattat dwar l-Unjoni Ewropea u f'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea.

               (2)

               Fl-10 ta' Frar 2014, il-Kunsill adotta Deċiżjoni li tawtorizza l-ftuħ ta' negozjati għal Ftehim ta' Parteċipazzjoni bejn l-Unjoni Ewropea u l-Konfederazzjoni Svizzera dwar il-parteċipazzjoni tal-Konfederazzjoni Svizzera fil-missjoni militari tal-Unjoni Ewropea biex tikkontribwixxi għat-taħriġ tal-forzi armati ta' Mali (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Konfederazzjoni Svizzera dwar il-parteċipazzjoni tal-Konfederazzjoni Svizzera fil-missjoni militari tal-Unjoni Ewropea biex tikkontribwixxi għat-taħriġ tal-forzi armati ta' Mali (EUTM Mali) huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim sabiex ikun jorbot lill-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-15 ta' April 2014.

            Għall-Kunsill

            Il-President

         C. ASHTON

      (1)  ĠU L 14, 18.1.2013, p. 19.


title: Deċiżjoni tal-Kunsill (PESK) 2015/1066 tat-2 ta' Lulju 2015 li temenda d-Deċiżjoni 2013/183/PESK dwar miżuri restrittivi kontra r-Repubblika Demokratika tal-Poplu tal-Korea

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 174/25

         DEĊIŻJONI TAL-KUNSILL (PESK) 2015/1066
   tat-2 ta' Lulju 2015
   li temenda d-Deċiżjoni 2013/183/PESK dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2013/183/PESK tat-22 ta' April 2013 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2010/800/PESK (1), u b'mod partikolari l-Artikolu 19(2) tagħha,
   Billi:

               (1)

               Fit-22 ta' April 2013, il-Kunsill adotta d-Deċiżjoni 2013/183/PESK.

               (2)

               Entità waħda u sitt persuni għandhom jiżdiedu mal-lista ta' persuni u entitajiet soġġetti għal miżuri restrittivi fl-Anness II għad-Deċiżjoni 2013/183/PESK.

               (3)

               L-Anness II għad-Deċiżjoni 2013/183/PESK għandu għalhekk jiġi emendat skont dan,

         ADOTTA DIN ID-DEĊIŻJONI:
   Artikolu 1
   L-Anness II għad-Deċiżjoni 2013/183/PESK huwa emendat kif jidher fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-2 ta' Lulju 2015.

            Għall-Kunsill

            Il-President

         J. ASSELBORN

      (1)  ĠU L 111, 23.4.2013, p. 52.

      ANNESS
      Il-persuni u l-entitajiet elenkati hawn taħt għandhom jiżdiedu mal-lista ta' persuni u entitajiet soġġetti għal miżuri restrittivi li jinsabu fl-Anness II għad-Deċiżjoni 2013/183/PESK:
      II.   Persuni u entitajiet li jipprovdu servizzi finanzjarji li jistgħu jikkontribwixxu għal programmi tar-RDPK relatati man-nuklear, relatati mal-missili ballistiċi jew relatati ma' armi oħra tal-qerda massiva.

      A.   Persuni

                  Isem

                  Informazzjoni ta' identifikazzjoni

                  Dikjarazzjoni tar-raġunijiet

                  4.

                  KIM Il-Su

                  Rahlstedter Straße 83 a, 22149 Hamburg.
                  Data tat-twelid: 2.9.1965
                  Post tat-twelid: Pyongyang, RDPK

                  Rappreżentant plenipotenzjarju awtorizzat ta' KNIC GmbH deżinjata mill-UE, li jaġixxi f'isem KNIC jew taħt id-direzzjoni tagħha

                  5.

                  KANG Song-Nam

                  Rahlstedter Straße 83 a, 22149 Hamburg.
                  Data tat-twelid: 5.7.1972
                  Post tat-twelid: Pyongyang, RDPK.

                  Rappreżentant plenipotenzjarju awtorizzat ta' KNIC GmbH deżinjata mill-UE, li jaġixxi f'isem KNIC jew taħt id-direzzjoni tagħha

                  6.

                  CHOE Chun-Sik

                  Rahlstedter Straße 83 a, 22149 Hamburg.
                  Data tat-twelid: 23.12.1963
                  Post tat-twelid: Pyongyang, RDPK.
                  Nru tal-Passaport 745132109 validu sa 12.2.2020

                  Rappreżentant plenipotenzjarju awtorizzat ta' KNIC GmbH deżinjata mill-UE, li jaġixxi f'isem KNIC jew taħt id-direzzjoni tagħha

                  7.

                  SIN Kyu-Nam

                  Data tat-twelid: 12.9.1972
                  Post tat-twelid: Pyongyang, RDPK.
                  Nru tal-Passaport PO472132950

                  Kap tad-dipartiment tal-kwartieri ġenerali ta' KNIC fi Pyongyang u eks rappreżentant plenipotenzjarju awtorizzat ta' KNIC GmbH Hamburg. Jaġixxi f'isem KNIC jew taħt id-direzzjoni tagħha

                  8.

                  PAK Chun-San

                  Data tat-twelid: 18.12.1953
                  Post tat-twelid: Phyongan, RDPK.
                  Nru tal-Passaport PS472220097

                  Kap tad-dipartiment tal-kwartieri ġenerali ta' KNIC fi Pyongyang u eks rappreżentant plenipotenzjarju awtorizzat ta' KNIC GmbH Hamburg. Jaġixxi f'isem KNIC jew taħt id-direzzjoni tagħha

                  9.

                  SO Tong Myong

                  Data tat-twelid: 10.9.1956

                  Direttur Maniġerjali ta' KNIC GmbH Hamburg, li jaġixxi f'isem KNIC jew taħt id-direzzjoni tagħha

            B.   Entitajiet

                  Isem

                  Informazzjoni ta' identifikazzjoni

                  Dikjarazzjoni tar-raġunijiet

                  5.

                  Korea National Insurance Company (KNIC) GmbH.
                  (magħrufa wkoll bħala Korea Foreign Insurance Company)

                  Rahlstedter Straße 83 a, 22149 Hamburg

                  KNIC GmbH, bħala sussidjarja kkontrollata mill-kwartieri ġenerali ta' KNIC fi Pyongyang (Indirizz: Haebangsan-dong, Central District, Pyongyang, RDPK), li hi entità tal-gvern, qed tiġġenera dħul sostanzjali f'munita barranija li jintuża biex jiġi appoġġat ir-reġim fil-Korea ta' Fuq. Dawk ir-riżorsi jistgħu jikkontribwixxu għal programmi tar-RDPK relatati man-nuklear, relatati mal-missili ballistiċi jew relatati ma' armi oħra tal-qerda massiva.
                  Barra minn hekk, il-kwartieri ġenerali ta' KNIC fi Pyongyang huma konnessiss mal-Uffiċċju 39 tal-Partit tal-Ħaddiema tal-Korea, li hu entità deżinjata.